Kongresejo de Suhl

La Kongrescentro Suhl (germane: Congress Centrum Suhl, mallongigo CCS) estiĝis kiel Stadthalle der Freŭndschaft (Urbohalo de la amikeco) meze de la 1970-aj jaroj, en Suhl, Germanujo. Estis kreota tiam nova urbokerno laŭ socialismaj ideoj; Suhl tiam estis distriktestro en GDR. Stadthalle (Urbohalo) Post kiam Suhl en la 1952-a jaro estiĝis distriktestro estis malkonstruitaj ne malmultaj historiaĵoj urbokerne, sub la gvidado de Hermann Henselmann de la Konstruakademio de GDR. La nova centro konsistis el popoldomo, urbohalo kun apuda turdomo, ses aliaj altdomoj kun 14 etaĝoj, la aĉethalego Centrum Warenhaus kaj ejoj administradaj. Krom artaĵoj sur la aĉethalo ankaŭ la Urbohalo estis ornamita, ekz. per la vandbildo Internationale Solidarität de Willi Neubert (1977/78). Post la Turniĝo ili malaperis, ĉar tiam la tuto alikonstruiĝis je nova kongresa centro. La ronda urbohalo (kiu disponigis pli ol kvin miloj da sidlokoj) estis ŝanĝita je parkejo, halaro kaj kunvenejaro. Aldonitaj estis krome vendejoj kaj granda, vitra vestiblo. En la 2.12.1995 okazis ties solena inaŭguro; la nova salonego ampleksas 2350 sidlokojn. Aliaj okazigaj ĉambroj jenas: Saal Simson, Bankettsaal Kaluga, Türmĉen kaj Kultkeller Vampir. Inter CCS kaj la apuda hotelaro menciindas la naĝejo Ottilienbad. Ene estas diversaj restoracioj, la turista informburoo, pinakoteko Galerie im Atrium kaj la Veturila muzeo. La eventoj ĝueblaj tie multdiversas: teatro, muzikaloj, koncertoj (ekz. ankaŭ de Turingia filharmonio Gotao-Eisenach), patritagoj, porjunulaj inicantaj ceremonioj (Jugendweihe), pulbazaroj, dancvesperoj, laŭtlegadoj, foiroj, kabaredaj artaĵoj. Turdomego Krom kvar inter 1972 kaj 1974 starigitaj turdomoj laŭlonge de la strato Dr.-Theodor-Neubauer-Straße (restaŭrado de du el ili en 2006), estis kreita fare de la erfurta kombinato Bau- und Montagekombinat Erfurt en 1977 loĝdomego kun 26 etaĝoj, kontraŭe al la lageto Herrenteich. Kun alteco de 88 metroj temis pri la plej alta konstruaĵo en la tuta distrikto. De diversaj ebenoj ekzistis rekta alirejoj al Urbohalo kaj aliaj najbaraj konstruaĵoj. En la 26-a etaĝo estis restoracio; sub ĝi ekzistis etaj loĝejoj. Komparebla al ĝi estas la Odra Turo en Frankfurto ĉe Odro (kun 89 metroj). Planoj de aliigo hotela ne tuj realiĝis. De 2022 la kurtita komplekso estas City Hotel am CCS Suhl. Eksteraj ligiloj hejmpaĝo Notoj